open-index/open-wikipedia-markdown huggingface dataset:
Корейска Людова Демократична Република

**Корейска Людова Демократична Република (КЛДР)** () (бесѣдно **Сѣверна Корея**; ()) — держава на сѣверѣ Корейского повострова.

На сѣверѣ мать границю з Китаем довжкы 1295 км и з Россиев (12 км), на югу з Републиков Корея (241 км). На западѣ омывать ся водами Жовтого моря, на востоку — Японского моря. Главный город — Пхеньян.

КЛДР створена по Другой свѣтовой войнѣ 9. септембра 1948 на територии совѣтской окупачной зоны, по тому, як 15. августа 1948 в южной, америцкой, окупачной зонѣ была выголошена Република Корея.

## Економика
КЛДР — индустриално-аграрна держава з еднопартийным социалистичным устроем. Добывать камѣнне и буре угля, желѣзну, оловяно-цинкову, мѣдну, никелову, хромову и иншы руды. Розвита металургия, машинарство и металообробка, хемичный, ставебный, деревообробный и др. конарѣ промысла. Главны промысловы центры: Пхеньян, Хамхын, Чхонджин.

Експортуе промыслову продукцию, рыбопродукты. Аграрный сектор розвитый недостаточно. В 1990-x роках КЛДР по роспадѣ социалистичного блока мала  економичны тяжкости: ряд стихийных нещасть, безгаздовность и недостаток потравин. КЛДР доставала потравинову помоч од Японии и США вымѣнов за обѣцянку не розвивати атомовы збранѣ.

Выслѣдком аграрных реформ в роках 2012—2013 КЛДР в року 2013 достала «первый урожай за 25 лѣт, котрого было доста, обы прокормити ся». Урожай рока 2014 быв еще векшым..

## Демилитаризована зона
Двѣ корейскы републикы по военном конфликтѣ, в котром главну ролю мали Китай и США (1950-1953) зостали в року 1953 роздѣлены демилитаризованов зонов. Але в року 2013 КЛДР  выголосила выход з договора и ввела до своей части зоны озброены силы. В року 2016 таксамо зробила Република Корея. Проблема нерѣшеного военного конфликта ся заострила. Паралелно з успѣхами в аграрном секторѣ КЛДР ускорила атомову и ракетну милитаризацию.

## Атомово-ракетовый прогрес
Официалны выдаткы на милитарны потребы чинять стабилно 15.8% буджета КЛДР. Подля вонкашных експертных податок суть аж до два раз векшы. 6. фебруара  2016  быв выпущеный на орбиту сѣвернокорейскый сателит, рекомо, про научны и мирны цѣлѣ.    Авшак, подля америцкых експертох, сателит не фунгуе.   3. септембра  2017 КЛДР успѣшно выпробовала компактну гидрогенову бомбу, котру мож намонтовати до ракетовых боеголовок. 

## Жерела и одказы
* Украинский советский энциклопедический словарь в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988.

## Референции

Катеґорія:Країны
Грубый домашный продукт

**Грубый домашный продукт** (**ГДП**, *англ.* GDP — gross domestic product) — пѣняжна вартость вшыткых финалных (циже назначеных про пряму спотребу, експорт и акумулацию) товарох и служб, вытвореных в економицѣ державы, або територии за рок. 

Тот макроекономичный указовач характеризуе выконность економикы державы або територии. 
Тот указовач не указуе богатство державы, але прирост богатства за рок. 

## Методы вырахованя ГДП
Суть три методы вырахованя ГДП:
* подля зыскох,
* подля выдаткох,
*подля приданой вартости.

## ГДП на особу
В межинародных поровнанях выконности економик хоснують указовач *ГДП на особу*, котрый вызначить ся дѣленьом *ГДП* на число обывательох державы або територии, чим ся елиминуе роздѣл в розмѣрах держав.
: \mathrm{GDP}_\text{per capita} = \frac{\mathrm{GDP}}{\mathrm{Z}_\text{population}}

## Межинародны поровнаня
Про межинародны поровнаня ГДП ся рахуе в свѣтовых валутах, обычайно доларах США. Перерахунок з националной валуты до доларох США робить ся подля бѣжного курзу. Про векшу адекватность поровнаня намѣсто бѣжного курзу поуживать ся парита накупной силы (ПНС). 

## Жерела и одказы
* Свѣтовый банк: ГДП держав свѣта подля ПНС в року 2016 (.pdf) 

## Референции

Катеґорія:Економика
Паритет накупной силы

**Паритет накупной силы (ПНС)** (*англ.* PPP - purchasing power parity)  — сполуодношѣня межи валутами двох держав, вызначеное з их накупной силы ку становеной фиксованой гарнитурѣ товарох и служб в тых державах. 

## Опис
Сполуодношѣня межи двома валутами подля их накупной силы ку вызначеному комплексу товарох и служб обычайно не згодуе ся с бурзовым курзом валут. Понеже цѣны на товары и службы не суть всягды еднакы, поважуе ся, же *паритет накупной силы*  вецей адекватно указуе сполуодношѣня реалной вартости валут на територии конкретной державы. Про то, кедь вырахуеме ГДП на особу не подля бурзового курзу, але подля *паритету накупной силы*, обычайно в бѣдных державах, де цѣны суть низшы, достанеме векшы числа ГДП.

На практицѣ паритет накупной силы служить за основу формованя валутного курзу, про поровнаня штандартох живота в розличных штатах, при розрахунках грубого домашного продукту на особу обывательства ай про иншы меджинародны поровнаня.

Правила вырахованя *паритету накупной силы* суть становены нормами каждой державы, але тоты мають одповѣдати догоднутым межинародным штандартам, час од часу обновльованым. 

## Жерела и одказы
* **Філіпченко В. І.**: Паритет купівельної спроможності //Українська дипломатична енциклопедія у п'яти томах  Том&nbsp;4. /   C.&nbsp;110.
* '''Паритет покупательной способности''' // Национальная экономическая энциклопедия 

## Референции

Катеґорія:Економика
Гилотина

**Гилотина** () — механичный пристрой, котрый ся од часу Великой французской револуции регуларно поуживав на сповнѣня россудку усѣчѣня головы. Межи первыма высокопоставленыма жертвами гилотины были краль Людвик XVI. (21. януар 1793) и его жена, Мария Антуанетта, дѣвка австрийской цѣсарькы Марии Терезии (16. октобер 1793). До року 1794 были гилотинованы понад 10 тысяч противникох револуции.

## Предистория
В середновѣку хосновали ся пристрои, подобны до гилотины. Наперек росширеным представам, Жозеф Иньяс Гийотен (Joseph Ignace Guillotin) не быв вынаходник гилотины. Он быв дохтор и старав ся о то, жебы судный вырок смерти не означав про засудженого тѣлесны мукы.

Перва екзекуция на гилотинѣ засвѣдчена документално стороча до того, уже датумом 1. апрѣля 1307, коли быв стятый Мердок Баллаг в Мертону, Ирландия.

Еще в року 1789 дохтор Гийотен, член Народной Асамблеи (парламента) подав пропозицию о гуманнѣйшом проведеню кары смерти з помочов шпециалной машины, а 3. юна 1791 Ассамблея тоту пропозицию прияла. Иншый дохтор-хирург, таксамо член Ассамблеи, Антуан Луи (Antoine Louis) допрацовав конштрукцию рѣжучого ножа, з помочов нѣмецкого инжинера Тобиаса Шмидта (Tobias Schmidt), зготовив прототип и выпробовав машину на трупах. Подля него машина была названа «луизета», Але позднѣйше прияла ся назва *гилотина* од имени подателя законодарной инициативы, хоть сам он протестовав против того.

## Конштрукция и фунгованя
Гилотина мать высоку 2-3-метрову вертикалну раму в котрой ховзать тяжка скоса чепель, поднимана на верх рамы перед сповнѣньом кары и фиксована там. Караного кладуть на лавицю и привязують, шию му фиксують в ярмѣ, голова му зоставать стырчати вон з ярма над приимаючым кошаром. Про докончѣня кары отворяють фиксатор чепели, и она, падаючи з высоты одсѣкать голову засудженого, проходячи крозь прорѣз, котрый е в горѣшной секции ярма. Смерть наставать моментално. Нескушеность або хыба ката елиминована.

Подля спомину свѣдка, процес екзекуции держав 20 секунд.

## Хоснованя в судництвѣ
В добѣ Влады Терора (1793–1794) в Великой французской револуции гилотина была главным средством охраны револучных вартостей. За тоты повдруга рокы число забитых лем подля засуду влады было около 17 тысяч особ, понад 10 тысяч з них через декапитацию гилотинов. 

Тота страшна слава надовго загамовала хоснованя гилотины в иншых державах. Позднѣйше вшак перемогла практичность и пристрой широко розыйшов ся по свѣтѣ, в том числѣ по колониях. 

Найвеце ся хосновала гилотина в Германии в роках 1933–1945, де тым способом докончили живот 16500 особ, з чого 10000 в роках 1944–1945.

Послѣдна судова екзекуция з помочов гилотины была проведена во Франции 10. септембра 1977, а року 1981 кара смерти там была скасована.

## Жерела и одказы
* И. С. Тургеневъ. Казнь Тропмана. Изъ литературныхъ и житейскихъ воспоминаній. "Геликонъ". Москва-Берлинъ. MCMXXII.   
* Jørn Fabricius: История гилотины ''(англ., архив)''.
* Bois de justice: Хоснованя гилотины во Франции и колониях ''(англ.)''
* Guillotine execution procedure, youtube.com

## Референции

Катеґорія:Кара смерти
Тунис

**Туни́с**, официална назва — **Туни́сска Репу́блика** (*[[Арабскый язык|араб]].* الجمهورية التونسية чит. ал-Джумхуриййа ат-Тунисиййа), — держава в Сѣверной Африцѣ. Межуе з Алжиром и Либиев.  Столиця — Тунис. Державный язык — арабскый. Державна организация: президентска република.

## Обывательство
Подля списованя 2014, обывательство 10,982476 милионох особ, територия — 163 610 км². Около 50% Тунисянох односят себе ку середной класѣ. Минимална платня 270 динары, циже около 130 доларох США.

## Економика
З ГДП во вышцѣ 132261 млн. доларох економика державы умѣстила ся на 75. позиции в свѣтѣ в року 2016.

Главны торговы партнеры: Германия, Италия, Франция. Главный конарь економикы — земледѣлство. Подля експорту оливового олоя занимать 4-е мѣсто в свѣтѣ и 10% свѣтовой продукции. Другый важный конарь — туристика. Около 40% експортных приймох доставать од вывоза нафты.

## Жерела и одказы
* Світовый банк: ГДП держав світа подля ПНС в року 2016 (.pdf)

## Референції

Катеґорія:Країны
Колумбия

**Колумбия**, официалнов назвов **Република Колумбия**  Colombia,  официално República de Colombia — штат на сѣверо-западѣ Южной Америкы. Назва державы походить од имени ей объявителя — Криштофа Колумба, што одбито и в словах народной гимны.

В челѣ державы — президент, котрый менуе владу и губернаторох в 23 департаменты, на котры подѣлена цѣла територия. Департаменты мають органы самосправы и ограничену автономию. Конштитуция была прията в року 1886 и даскельо разы ся мѣняла и доповняла. Парламент мать назву конгрес и складать ся з двох палат: сената и палаты представникох, выберать ся на 4 рокы. Найвысшый суд выберать ся конгресом на 5 рокы в числѣ 20 судцьох. Двѣ наймоцнѣйшы партии: Либерална и Конзервативна, поперемѣнно суть при владѣ.

## Землепис
Колумбия мать выгодну географичну пологу: выходить на сѣверѣ до Карибского моря, на востоку до Тихого океана. Главны приставы на Карибском морю: Барранкилья и Картагена, Санта Марта, на Тихом океанѣ: Буенавентура. 

Главна рѣка — Магдалена, котра застачать 95% вшыткой рѣчковой доправы, перетинать цѣлу територию з юга на сѣвер. Найвысшый верх Кристобал Колон (5776 м) в горском пасмѣ Сьерра Невада де Санта Марта, котре од року 1964 е националным парком. В юговосточной части державы суть вогкы екваториалны лѣсы, де пограничнов рѣков е Амазонка, через тяжкы условия живота е тот регион безвызнамный. Опады в Амазонской нижинѣ 4 000 мм, на западных убочах гор до 10 000 мм.

## Обывательство
Обывателе Колумбии говорять по испанскы и голосяться ку Католицкой Церкви. Колумбия стоить на 28. мѣстѣ подля обывательства в свѣтѣ и на 2. мѣстѣ межи испаноязычныма державами (по Мексику). Стародавне обывательство Колумбии — Индиане, днесь чинять лем 2% обывательства.

Найвеце познатый колумбийскый писатель — Нобелов лавреат (1982), Габриел Гарсиа Маркес.

## Економика
Колумбия стоить на первом мѣстѣ в свѣтѣ зо засобами и выдолованьом смарагдох.

Главны конарѣ економикы:
* долованя — угля, нафты, газу, цинка, цину, олова, стрѣбра, золота, смарагдох;
* земледѣлство — тенгериця, риж, ярець, кромплѣ, маниок, соя, бананы, цитрусы, кава, цукор, памут;
* скотарство — марга, поросята, овцѣ, ламы, алпакы, дроблязь;
* рыбарство
В аграрной выробѣ заняты 11% обывательства.

Найвекшы торговы партнеры: Аргентина, Нидерланды, США, Велика Британия, Германия, Япония.

В року 2016 з ГДП подля ПНС $689 974 млн. Колумбия была на 30 мѣстѣ во свѣтѣ.

## Жерела и одказы
* УСЭС: Украинский советский энциклопедический словарь в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988. Том 2, сс. 100-101. 
* БСЭ: статья Колумбия (государство в Южной Америке). 
* Світовый банк: ГДП держав світа подля ПНС в року 2016 (.pdf) 

## Референции

Катеґорія:Країны
Катеґорія:Южна Америка
Катеґорія:Колумбия
Філіпіны

**Філіпіны**, офіціалнов назвов **Філіпіньска републіка** — островный штат на северо-западї Юговыходной Азії.

Катеґорія:Країны
Катеґорія:Южновыходна Азія
Катеґорія:Островны штаты
Малайзія

**Малайзія** (мал. *Malaysia* [məlejsiə]) — держава в Юго-Восточнуй Азії. Ділит ся Южно-Китайськым морьом на дві части: западну контіненталну часть на Малайськум пувострові и восточну часть на острові Борнео. Западна часть граничит из Таїландом, морські гатары має ай из Сінґапуром, Вєтнамом и Індонезійов. Восточна часть граничит из Брунейом и Індонезійов, морські гатары має щи з Вєтнамом тай Філіпінами.

Малайзія ото многоетнічна и многокултурна країна. Малайці числят дас половку населеня, пак сут щи меншины китайцюв, індійцюв тай корінні народы. Конституція становит іслам як державну реліґію, айбо немусулманам укладат ай слободу віросповіданя. Влада є заоснована на Вестмінстерськуй сістемі и анґлоамерицькому праві. Малайзія має тринадцять штатув (из них девять монархій) и три федералні території. Кажді пять рокув монархы штатув убирают змежи себе монарха — главу державы. У чолі правительства є премєр-міністер.

Малайські монархії пудпали пуд Брітанську імперію в XVIII. столітю. Западна Малайзія ся стала независимов у 1957. році, из восточнов Малайзійов ся пак зъєдинила в році 1963. Послідні 50 рокув ГДП (ВВП) Малайзії рус на 6,5% каждоручно (в середньому). Економіка ся операт на природні ресурсы, айбо поступно ся розширює в сферах наукы, турістикы, торгу и медицинського турізма. Економіка Малайзії занимат 33. місто в світі.

Катеґорія:Країны
Катеґорія:Южновыходна Азія
Берег слоновины

**Берег слоновины**, тыж **Кот д’Івуа́р** (), офіціално **Републіка Берег слоновины** або **Републіка Кота д’Івуара** ()&nbsp;— внутроземный штат в Африцї. Головне місто Ямусукро.

*
Берег слоновины
Берег слоновины
Берег слоновины
Берег слоновины
Монґолія

**Монґолія** ( [mɔŋɢəɮ ʊɮs], у традиційнум писмі  ) — внутроземна держава в Азії. Находит ся межи Російов на сівері и Китайом на югови. По величині занимат 18. місто, другоє місто змежи внутроземных держав, айбо из 3,3 млн жителями є майрідко заселенов державов у світі. Булша часть країны лежит у степовуй зоні. У столици Уланбаторі жиє приблизно 45% населїня. 

Дас третина монґолув сут кочовникы вадь пувкочовникы, конярьство дотеперь має важну културну роль. Булшина населеня є монґолська по народности тай будгістська по вірі, меншины (напр. казахы ци тувинці) жиют майбулш на западі країны.

Історично теріторія теперішньої Монґолії западала у розличні кочовні імперії. В році 1206 Чінґізхан заосновав Монґолську імперію, другу майбулшу в історії. Внук му Кублай завойовав Китай и заосновав династію Юан. Потому як династія скраховала, монґолы ся вернули домув. Тібетськый будгізм ся почав ширити из Китая у XVI. столітю, пак у XVII. столітю Монґолія пудпала пуд кітайску династю Чін. Монґолія ся стала независимов у 1911. и пак повторно в 1921. році, на сесь раз из помочов Совєтьского союза. У 1924. році была заоснована соціалістична Монґолська людова републіка. Демократічна револуція ся стала в 1990. році. 

Економіка Монґолії ся ныні скоро розвиват. Традіційным сектором є кочовноє пастырьство, выроба и експорт вовны, кожі и кашміра. Монґолія має и експортує ай многі природні ресурсы: мідь, угля, молібден, цін, волфрам и золото.

Катеґорія:Країны
Кенія

**Кенія** (анґл. ***Kenya***)— внутроземный штат в Африцї. Головне місто є Наіробі.

Мать розлогу 580,367 км² і 53 771 296 жытелїв.

## Адміністратівне дїлїня

## Референции
Катеґорія:Країны
Катеґорія:Африка
Микола Овчаров

**Микола Михайлович Овчаров** (*9. юла 1988, Одеса)&nbsp;— україньскый оратор, філмовый режісер і сценаріста. Прославив ся передовшыткым як закладатель Инштитута риторики Миколы Овчарова.

## Жывотопис
Народив ся в м. Одесі. Учився в Київскій державній академії водного транспорту, Київскім народнім універзітеті културы. Робив з передныма державныма і громадскыма орґанізаціями. Автор книжкы «Майстер публичных выступлений» (2017, 2023) і выдань з етікы публичных выступлений.

## Теорія арґументації
Микола Овчаров выділив основны три формы арґументації в сучасній риториці.

* Теоретична — научны факты, даны досліджінь, статістіка, аналітіка.
* Практична — практичный приклад зо свого або чуджого досвіду.
* Візуална — доказованя з хоснованьом знамых образів або подій. До каждого арґументу є три вымогы: авторітетность, унікалность, посиліня тезы другым арґументом.

## Бібліоґрафія
**Научно-популярны выданя**

* 2017 – Майстер публічных выступлїнь
* 2023 – Майстер публічных выступлїнь: Монохромне выданя
* 2023 – Майстер публічных выступлїнь: Колорове выданя
* 2024 – Мала етіка
* 2024 – Доказова арґументація

**Навчално-методічны выданя**

* 2025 – Як выховати оратора

**Періодічны выданя**

* 2025 – журнал "Невідомый оратор"

## Філмы
* 2019 – Чорна дїра

## Жерела и одказы
*  Офіційна страниця у Facebook
*  Канал на YouTube
*  Микола Овчаров на сайті IMDb

## Референции

Катеґорія:Вытварници
Катеґорія:Филмовы режиссеры
Катеґорія:Персоналии:Україна
Катеґорія:Персоналии 21. стороча
Катеґорія:Микола Овчаров
Біляївськый район (Одеська область)

**Біляївськый район** (укр. *Біляївський район*) є район на Україні у Одеській области. Мать розлогу 1496 км² і 94 015 жытелїв.

Катеґорія:Біляївський район
Катеґорія:Районы Одеской области
Бодрог

**Бодрог** (*мад., слов.* Bodrog) — рѣка в Словакии и Мадярщинѣ правый приток Тисы, котрый зберать воды з Топлѣ, Ондавы, Лаборця, Уга и Латорицѣ. Басейн тых рѣк обнимать историчны жупы Берег, Унг, Земплин, Шариш.

## Закладны информации
Рѣка Бодрог плавебна з даякыма ограничѣнями. Плавба ся дозвалять лем завидка, од выхода до западу сонця. Про великы лодѣ: максимална довжка 70 м, ширина 12 м; дозволена скорость хода 7 км/год. Про моторовы човны скорость ся не ограничать. Рѣка е около 30 м широка в горѣшном току. Кажду ярь обычайно ся выливать, при выливах уровень воды ся подойме на 4 и веце метры, а тогды не ясно, де главный тор плавбы. Нормално плавба ся зачинать в другой половцѣ мая.

Найвекшы мѣста над Бодрогом: в Мадярщинѣ — Калный поток и Токай, в Словакии — Стреда над Бодрогом.  Рѣка богата на рыбы.
 

## Регулация рѣкы
До ХХ. вѣка з причины низкых берегох и великых повеней корыто рѣкы мѣняло ся и кривуляло. Против повеней были выставлены охранны гатѣ в горѣшном току рѣкы, а в долушном выровнано корыто. В роках 1863-1887 были прорыты 13 каналы, выправляючы главне корыто в низинной части, де рѣка творила кривулѣ и рукавы. При довжцѣ долины 55 км, довжка корыта была 115–123 км. В резултатѣ той регулации плавебный тор став ся куртшый о 47,7 км. Днесь довжка Бодрога 65 км.

## Ток рѣкы
### Словацка часть
Глубина воды  в плывном торѣ — од 230 цм до 510 цм. Дно рѣкы пѣскове або мулисте. Рѣка лишать територию Словакии в надморской вышцѣ 94,3 м, а то е найнизше мѣсто в Словакии. Довжка словацкой части рѣкы чинить около 15 км, зо спадом 11 м.

### Мадярска часть
В мадярской части  при нынѣшной довжцѣ 50 км спад рѣкы чинить лем 3,5 м. О 10–км од границѣ рѣка ся росширять до 50-100 м.  

## Жерела и одказы
* Бодрог в Географичном словнику Кралевства Польского и другых славянскых земель ''поль.''
* Клин над Бодрогом: найнизша точка Словакии ''слов.''
* Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911–1935. Т. 3, с. 439.
* Бодрог в енциклопедии A Pallas nagy lexikona ''мад.''
* Факты о Бодрогу ''слов.''

## Референции

Катеґорія:Рікы подля алфавиту
Катеґорія:Рікы Мадярщины
Катеґорія:Рікы Европы
Головна бескидска маґістрала

**Головна бескидска маґістрала имени Казімєжа Сосновского** (поль. *Główny Szlak Beskidzki imienia Kazimierza Sosnowskiego*, *"GSB"*) — піша турістічна маґістрала, котра переходить з Устроня в Слезскых Бескидах до Волосатого в Буковскых Верхах (поль. Бещады). 

Найдовшый пішник в польскых горах, має около 496 км довгости, проходить през Слезскы Бескиды, Бескид Жывєцкий, Ґорце, Бескид Сондецкий, Низкы Бескиды та Бещады. Переходячы през найвысшы часткы польскых Бескид дозволяє приступ на: Стожек Вєлькі (чеськ. Велькі Стожек), Бараню Ґуру, Бабю Ґуру, Полицю, Турбач, Любань, Перегыбу, Раджєёву, Яворину Криницьку, Ротунду, Церґову, Хрещату, Смерек і Галич та до населеных понктов як: Устронь, Венґєрска Ґурка, Йорданув, Ранка-Здруй, Крощєнко над Дунайцем, Ритро, Крениця, Івонич-Здруй, Риманів-Здруй, Команьча, Тісна, Устрики Горішні т т.д.

Головна бескидска маґістрала была вызначена в міджівоєнным періодѣ. Траса западной частини (Устронь - Крениця) была предпокладана Казімєжом Сосновским і докінчена в року 1929. Восточна частина, в згодї з проектом Мечислава Орловіча, была докінчена в року 1935 і водила аж до Чорногоры, котра находила ся в том часѣ в граніцѣ Польска. Міджі 1935 та 1939 носила імя Юзефа Пілсудского..

## ҐСБ а русиньскы терени
Головна бескидска маґістрала од Волосатого до долины рікы Ослава іде през терени де жыли Бойкы, а од долины Ославы до долины Попраду през Лемковину.

## Рекорди
Нынї найкоротший час абсолвованя цїлой маґістралі приналежыть до Мацєя Вєнцека (inov-8 team PL) і выносить 114 годин і 40 минут. Гевтот выкон доказал зробити в дні  20 - 24 юнія 2013.. Передтым лем-лем 7 років тот рекорд приналежал до Пётра Клосовіча, котрому в септембрі року 2006 абсолвованя цїлой маґістралі взяло 168 годин. Обидва біжцї зробили то з востоку на запад, лемже Пётр Клосовіч зробил то без підпорной ґрупы, заты як Мацєй Вєнцек з підпоров.

## Ґалерія

Szczyt Babiej Góry.jpg|Вершок Бабєй Ґури (1725 м, найвысшы пункт маґістралі)
Turbacz a6.jpg|Турбаш і Халя Длуґа ("*довга лука*")
Turbacz a9.jpg|Будинок ПТТК (Польской турістічной сполочности) на Турбачі (Ґорце)
Kiczora a1.jpg|Погляд на Кічору з гребеня Любаня
Pasmo Lubania a2.jpg|Гребінь Любаня, погляд з Пєнін
Peak of Radziejowa Mountain.jpg|Вершок Раджєёвой


## Посмотри ай
* Головна судетска маґістрала Мечислава Орловіча.

## Референции

## Жерела и одказы
* Акуратна траса маґістралі
* Повідомлїня з ҐСБ (авґуст2011)
* Сторінка про ҐСБ
* Акуратный опис трасы маґістралі
* Вшытко про Головну бескидску маґістралу
* Комплексна фотоґалерія з маґістралі

Катеґорія:Верхы и горскы пасма
Катеґорія:Туристика в Польску
Индоевропскы языкы

**Индоевропскы языкы** — найросширенѣйша языкова родина, представлена днесь во вшитком свѣтѣ.

Ку индоевропскым языкам належать веце-менше родинскы живы и мертвы языкы, котры роздѣляють на такы групы:
* балтицкы языкы
* германскы языкы
* индийскы языкы
* иранскы языкы
* италскы языкы
* келтскы языкы
* романскы языкы
* славянскы языкы


Тоты групы ся еще роздѣляють на подгрупы. Окремы групы чинять албанскый, армянскый и грецкый язык. Ку индоевропскым языкам односять ся и дакотры одумерлы языкы, напримѣр, фракийскый.


## Жерела и одказы
* Украинский советский энциклопедический словарь в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988. Т. 1, с. 687. 
* Датабаза "Языкы свѣта" ''англ.'' 
* Индоевропскы языкы на Glottolog.org 

## Референции

Катеґорія:Індоевропскы языкы
SIMC

**SIMC** ( — cистема идентификаторох и назв обываных мѣст) — идентификачна система, што е частьов державного реестра териториалного дѣлѣня Польши TERYT (Krajowy Rejestr Urzędowy Podziału Terytorialnego Kraju).

SIMC достав платность наряджѣньом Рады министрох з дня 15. децембра 1998.

SIMC е реестром назв обываных мѣст и их части и обсягуе:
* Официалну назву обываного мѣста;
* Идентификатор обываного мѣста;
* Тип обываного мѣста;
* Належность обываного мѣста ку гминѣ, повѣту и воеводству;
* Идентификатор SIMC з контролным числом.

Система идентификации и назв обываных мѣст ся стале актуализуе при змѣнѣ официалной назвы обываного мѣста, або при змѣнѣ териториалного дѣлѣня.

## Одказы
* Опис штруктуры SIMC ''поль.''
* Реестер TERYT ''поль.''

## Референции

Катеґорія:Геокоды
Катеґорія:Административны части Польщѣ
TERYT

**TERYT** (**Krajowy Rejestr Urzędowy Podziału Terytorialnego Kraju**) — официалный державный реестер териториалного дѣлѣня в Польщи, веденый Главным штатистичным урядом — (*поль.* Główny Urząd Statystyczny / GUS).

TERYT заведеный наряджѣньом Рады министрох з дня 25. децембра 1998.. 

## Складовы части
* идентификаторы и назвы единиць административного дѣлѣня — TERC;
* идентификаторы и назвы локалит — SIMC;
* штатистичны районы и списовны округы — BREC;
* адресова идентификация улиць, нерухомости, будинкох и бывань — NOBC (тот обсягуе в собѣ тыж централный каталог улиць ULIC).

## Хоснованя
Идентификаторы реестру TERYT суть повинным штандартом териториальной идентификации про державны органы, справуючы урядны реестры, суть хоснованы в державной штатистицѣ, дають можность интеграции даных про спрацованя и презентацию социално-економичных процесох.

## Отвореность
Териториалный реестер е документом публичным. Главный штатистичный уряд удоступнять под адресом TERYT пересмотрьованя и выглядованя в датабазѣ TERYT.

## Одказы
* Пересмотрѣня и выглядованя  в реестрѣ TERYT

## Референции

Катеґорія:Геокоды
Катеґорія:Административны части Польщѣ
Жарновець

**Жарновець** може быти:
## Село в [[Польско|Польщи]]
* Жарновець (Подкарпатске воеводство)
* Жарновець (Поморске воеводство)

Катеґорія:Чеперушкы
Жарновець (Подкарпатске воеводство)

**Жарновець** – село в Польщи над рѣков Ясьолка, положене в воеводствѣ Подкарпатском, в повѣтѣ Кросненском, в гминѣ Йедличѣ, одстоить 3.6 км на юг од Йедличох.

## История села
Село належало розличным шляхтичскым родам.

Подобно як околичны села дознало в своей истории моры, природны катастрофы, найвецей выливы Ясьолкы. Але найгорше го нищили напады чужых войск: татарскых (1624), шведскых (1655), мадярскых (1657), российскых (1769), австрийскых (1772) и нѣмецкых (1939-1944).

Шляхтичскый маеток з XVIII-XIX в. и XIX-вѣчный парк над рѣков выкупили в року 1903  од Ядвигы Бехоньской з роду Чечелюв и переказали яко сполоченскый дар  Марии Конопницкой.
До року 1956 маеток зоставав во властництвѣ родины Конопницкой. В том року дѣвка Конопницкой Зофия Мицкевичова переказала маеток державѣ. Од  15. септембра  1960  фунгуе яко музей. 
## Атракции
* Маеток Марии Конопницкой з року 1901
* Народна школа з року 1886
* Стары хыжы (nr 130, 131, 132) з XIX. вѣку

Тыж мож пообзерати:
* Костелик (новый)
* Школу, фундовану Америцкыма Поляками
* Народный дом
## Жерела и одказы
* Słownik geograficzny Królestwa Polskiego i innych krajów słowiańskich, том XIV, с. 743. ''поль.''
* Музей Марии Конопницкой в Жарновцю ''поль.''
* Официалный сайт музея ''поль.''
## Референции

Катеґорія:Населены пункты в Польску
Александр Лукашенко

**Александр Григорович Лукашенко**, бѣл. ***Алякса́ндр Рыго́равіч Лукашэ́нка***,  (*30. август  1954, Копысь, БССР, СССР) — дѣючый президент Бѣлоруси, главный велитель Збройных сил Бѣлоруси, рядитель Рады Безпекы, Предсѣдник Найвысшой Рады Союза России и Бѣлоруси (1997). Президент Олимпийского комитета Бѣлоруси (1997).

## Молоды рокы
Александер выростав без отця, мати му была доичка на фармѣ. В школѣ быв тяжкый ученик, а мала го в евиденции милиция. Року 1975 абсолвовав Могильовскый пединштитут, фах история и сполоченскы наукы. Року 1977 оженив ся з Галинов Жавнярович, з котров ся спознав в старшых класах школы. Року 1985 абсолвовав Бѣлорусску земледѣлску академию, фах економия и организация земледѣлской выробы. 

В роках 1975-1977 и 1980-1982 служив во войску. Од року 1979 став ся членом комунистичной партии и служив на партийных и ведучых постах во войску, ставебництвѣ и  земледѣлствѣ.

## Политична карьера

Року 1990 быв выбраный за посланця Найвысшой Рады Бѣлоруси. В року 1991 поставив ся против политикы Горбачова и против роспаду СССР. Од року 1994 — Президент Бѣлоруси. Зыскав собѣ воличох обѣцяньом покласти конець злодѣйской приватизации, економичным аферам, и утримовати политичну и економичну кооперацию з Россиев.  

Одтогды быв выбераный на тот пост еще четыри раз (2001, 2006, 2010, 2015), понеже року 2004 одбыв ся референдум, котрым была з Конштитуции одстранена клаузула о найвецей двох президентскых каденциях. Законность того референдума не вызнали США и Европска Уния. 

На послѣдных вольбах достав 83,4% голосох воличох, што стало ся найлѣпшым резултатом за вшыткы пять волебных кампаний.

## Критика Лукашенка
Политика Лукашенка была остро критикована на Западѣ за то, же не слѣдуе западным штандартам в организации економикы и додержаню сполоченскых и приватных слобод. Од року 2006 Запад даколько разы увальовав на Бѣлорусию и персонално Лукашенка санкции. Але року 2016 санкции были з части зрушены.

## Референции

Катеґорія:Державны урядници
Катеґорія:Презіденты
Катеґорія:Білорусія
Катеґорія:Політічны лідеры
Катеґорія:Посланцьове парламента
Мария Конопницка

**Мария Станислава Конопницка**, *поль.* Maria Stanisława Konopnicka (*23. май 1842, Сувалкы, †8. октобер 1910, Львов) — польска поетка и новелистка добы реализма, литературный критик, публицистка и товмачка. Творы Конопницкой суть на социалны, патриотичны, револучны темы. Писала тыж дѣточу и молодежну литературу. В товмачѣню по русинскы была публикована в Литературной Недѣли.

## Биография
Отець Марии быв правник, служив яко державный урядник в Генералной Прокуратурѣ, быв великый знатель и любитель литературы. Тоту любовь, а тыж патриотизм и строгы моралны принципы прискѣпив и своим дѣтьом.
Образованя достала домашне и монастырске. 

Року 1862 оддала ся за шляхтича Ярослава Конопницкого, о 12 рокы старшого, а мала з ним восьмеро дѣтей. Мужови не любили ся женины литературны занятя, она зась не могла ся задоволити в роли домашной газдынѣ.  В року 1876 розыйшли ся, а в року 1877 перенесла ся з дѣтми до Варшавы, де заробляла на живот корепетиторством и писательством, яко же стала ся уже на тот час познатов писательков. Од року 1902 жила в Галичинѣ, в невеликом маетку в Жарновцю, котрый достала в дар од народа при нагодѣ 25-роча своей писательской творчости. Днесь в том маетку фунгуе ей музей.

Умерла на запал плюц в санаторию во Львовѣ.

## Творба
Мария Конопницка дебутовала под псевдом *Marko* року 1870 в деннику „Kaliszanin” вершом *Зимове рано*; твор быв добрѣ приятый.

Творы Конопницкой обсягують протест против сполоченской несправедливости, утиску и кривдѣ, характерны про них суть патриотизм, лиризм и сентименталность.

Велику честь, котра не змалѣла доднесь, зыскала поетка за патриотичный верш *Рота* (1908), што быв свого часу поважованый за неофициалну народну гимну Польщи. 

### ''Зборникы новел''
* *Четыри новелы* (Cztery nowele, 1888)
* *Мои знакомы* (Moi znajomi, 1890)
* *На дразѣ* (Na drodze, 1893) – обсяговав и новелы *Дым*, *Мендель Гданскый*, *Наша мырха*
* *Новелы* (Nowele, 1897)
* *Люде и речи* (Ludzie i rzeczy, 1898) – обсяговав и новелу *Милосердя гмины*
* *На нормандском березѣ* (Na normandzkim brzegu)
### ''Зборникы верши''
* *З моей Библии* (Z mojej Biblii, 1896)
* *Линии и звукы* (Linie i dźwięki, 1987)
* *Италия* (Italia, 1901)
* *Дроблязь з подорожной тейкы* (Drobiazgi z podróżnej teki, 1903)
* *Историчный спѣвник* (Śpiewnik historyczny, 1904)
* *Людьом и волнам* (Ludziom i chwilom, 1905)
* *Новы спѣванкы* (Nowe pieśni, 1905)
* *Голосы тиха* (Głosy ciszy, 1906)

## Жерела и одказы
* Jan Baculewski, Śladami życia i twórczości Marii Konopnickiej, Ludowa Spółdzielnia Wydawnicza, Warszawa, 1966. *поль.*
* Literatura polska. Przewodnik encyklopedyczny. Julian Krzyżanowski (red.). T. 1: A–M. Warszawa: Państwowe Wydawnictwo Naukowe, 1984, s. 412. . *поль.*
* Мария Конопницка на сайтѣ ''Чтиво'' 

## Референции

Катеґорія:Польскы писателе
Катеґорія:Польскы поеты
Полихно

**Полихно** (*слов.* Polichno, в минулости Polichna, *мад.* Polichnó, Parlagos) — село в Словакии в окресѣ Лученець, оддалене 15 км од окресного мѣста Лученець. В селѣ ся родила писателька Божена Сланчикова-Тимрава.

## История
↓
* 1467 — перва документована упоминка о селѣ Polyhna
* 1688 — первый деревяный евангелицкый аугсбург. костел
* 1710/11 — мор в селѣ
* 1827/28 — выставлена евангелицка аугсбург. фара 
* 1828 — заведеный водовод
* 1938 — 24. септембер — мобилизация до войска
* 1839 — выставлена евангелицка аугсбург. школа
* 1919 — 3. юн — село обсадило мадярске войско 
* 1930 — 23. септембер — село навщивив Т.Г. Масарик
* 1942 — в селѣ зачав ходити автобус, завели телефон и телеграф
* 1945 — 28. януар — село ослободжене Червенов армадов
* 1973 — послѣдный рок выучованя в школѣ
* 2000 — отвореный интернетовый сайт села

## Обывательство

## Памяткы
* Евангелицкый костел Аугсбургской Церкви класицистичного штилу з року 1788. Перед тым евангелици служили ся старшым деревяным костелом з року 1688, котрый пак розобрали. Турня нового, вывершена звоновидным верхом, походить з року 1813. Костел быв росширеный в роках 1870-1871 и обновляный в року 1935.  

image:Polichno - Evanjelický kostol (1).jpg
image:Polichno - Evanjelický kostol.jpg
image:Kostol v Polichne2.JPG

* Евангелицка фара, памятне родне мѣсто писателькы Божены Сланчиковой-Тимравы, проста ставба з 19. стороча.

image:Polichno - pamätná fara.jpg|Фара-музей
image:Polichno - pamätná tabuľa Boženy Slančíkovej – Timravy.jpg|Памятна табла Тимравы


## Родаци села
* Ирена Лацякова (* 1865 – † 1951), писателька
* Божена Сланчикова-Тимрава (* 1867 – † 1951), прозаичка и драматичка

## Жерела и одказы
* Официалный сайт села ''слов.''
* Найкрасшый край- туристичны атракции в селѣ *слов.*

## Референции

Катеґорія:Населены пункты Словакии
Катеґорія:Населены пункты окресу Лученець
Драма

**Драма** (*грец.* *δρᾶμα* — дѣя, чин) — род диалоговой литературы, основаный на имитации, модельованю дѣи, назначеный про представлѣня актерами на сценѣ.

Драма тыж твор, основаный на остром конфликтѣ, створюючом напятость дѣи, якый одображать компликованы переживаня персонажи.

## Жанры драмы
### Комедия

Комедия (*грец.* κῶμος — весела процесия и ᾠδή — спѣванка) — драматичный твор, в яком сатиричныма и гумористичныма способами зображене смѣшне в животѣ, высмѣяны перверзны сполоченскы и бытовы явы, негативны черты характеру люди.

### Трагедия

Трагедия (*грец.* τραγῳδία — цаповый спѣв од τράγος — цап i ᾠδή — пѣсень, якбач иде о жертвенного цапа) — драматичный твор, в основу якого покладеный барз острый конфликт, якый приведе ку трагичному розузлѣню — герой, вступаючи в борьбу, гыне тѣлесно або духовно.

## См. тыж
* :Сатирова драма

## Жерела и одказы
*  Білоус П.В. Вступ до літературознавства. Навчальний посібник. Київ. Видавничий центр «Академія». 2011.

## Референции

Катеґорія:Драма
Катеґорія:Литературны термины
Сувалкы

**Сувалкы** (*поль.* Suwałki, *нѣм.* Suwalken, *лит.* Suvalkai, *бѣл.* Сувалкі) — мѣсто на правах повѣту в сѣверовосточной Польщи, в воеводствѣ Подляхском. Статус мѣста мають од року 1720.

## География
Сувалкы положены над рѣков Чарна Ганча, оддалены о 110 км од воеводского центра Бялысток, суть недалеко од границѣ з Калининградсков областьов, Литвов и Бѣлорусиев. Ту проходить стратегичный транспортный коридор, вяжучый балтицкы державы и централну Европу. 

Територия повѣту е найстуденѣйшым мѣстом в Польщи. 

## История
* 1688 — перва споминка о Сувалках, закладеных монахами; територия належить Польско-литовской унии;
* 1795 — Сувалкы входять до Кральовства Пруссия до року 1807.
* 1807 — Сувалкы входять до Княжества Варшавского, вазалску територию Франции, и зоставали в том статусѣ до року 1815. 
* 1815 — По роздѣлѣ Княжества Варшавского Сувалкы входять до Кральовства Польского, котрое перебывать в унии з Российсков империев до року 1918. 
* 1914 — в септембрѣ Сувалкы окуповали Нѣмцѣ, але в околици силну позицию заняли Россияне;
* 1915 — Нѣмцѣ обключили и заяли векшину Россиян, до року 1919 Сувалкы зоставали под нѣмецков окупациов;
* 1919 — Сувалкы входять до независимой Другой Польской Републикы, до року 1939;
* 1939 — Сувалкы под нѣмецков окупациев до конця року 1944.

## Економика
Сувалкы суть центром деревопромыслу,  выробы ставебных материалох, потравинарства. Добра инфраструктура туристикы водной, пѣшой и бицигльовой, агротуристикы. Розвита торговля и службы. 

## Вызнамны родаци
* Анджей Вайда — филмовый режисер
* Мария Конопницка — писателька

## Жерела и одказы
* Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911–1935. Том 17, с. 774.
* Официалный сайт

## Референции

## Галерия

Suwalken. Das Stadtmuseum..jpg|Мѣстскый музей, памятка архитектуры
Suwalki 01.jpg|Костел св.&nbsp;Александра
Suwalken. In der Konkathedrale zum hl. Alexander..jpg|Интерьер костела св.&nbsp;Александра
Park Konstytucji 3 Maja w Suwałkach.JPG|Парк Конституции 3.&nbsp;мая
Muzeum im. Marii Konopnickiej w Suwałkach (1).jpg|Музей М.&nbsp;Конопницкой на улици Т.&nbsp;Косцюшка


Катеґорія:Населены пункты в Польску
Форд

**Форд**
* Генрі Форд (30. юла 1863 – 7. апріля 1947) америцькый подникатель, творця автомобілового промыслу.
* Джеральд Форд (1913—2006) — 38. презідент Зъєдиненых Штатув Америкы (1974-1977).
Абелова

**Абелова** (*слов.* Ábelová, *мад.* Ábelfalva, *лат.* Abel, до року 1927 Jabelová *слов.*) — село Словакии в окресѣ Лученець.

## Полога
Абелова лежить в надморской вышцѣ 600 м, оддалене около 20 км на сѣверозапад од окресного мѣста Лученець. Село терпить на недостаток воды через глубоке уложѣня грунтовых вод.  Про то пожары в минулости наробили ту катастрофалны шкоды, при них згорѣли и найстаршы мѣстны матрикы. 

## История
Перва упоминка походить з року 1275, а село ся означать назвов Abelfeuld, обывателѣ занимали ся земледѣлством и скотарством. 

Подля Acta Ecclesiae Abelovensis в року 1700 Абелову засяг мор. В роках 1722, 1742, 1824 в селѣ были великы пожары.

## Обывательство

## Вызнамны особы села
* 1700 — ту родив ся Самуел Миковиньи (*мад.* Mikoviny Sámuel) картограф, инженер-землемѣр, полигистор.
* 1799 — ту родив ся Ян Шаламон Петиан (*мад.* Petényi János Salamon), евангелицкый священик, зоолог, закладатель орнитологии в Мадярщинѣ.
* 1909–1945 — в селѣ жила и творила писателька Божена Сланчикова-Тимрава.

## Жерела и одказы
* Абелова на сайтѣ '''Села Словакии''' ''слов.''
* Ábelová, oficiálna stránka ''слов.''

## Референции

Катеґорія:Населены пункты Словакии
Катеґорія:Населены пункты окресу Лученець
Іґорь Керча

**І́ґорь Ю́рійович Керчá** (20. фебруара 1943, с. Ґоронда, ныні Мукачовського района Закарпатської области) є русинськый писатель, товмач, общественный діяч тай інженер. Спувавтор „Писемници русинського языка“ — єдної из майпершых за період „Третього русинського ренесанса“ провб кодифікації русинської бесіды.

## Животопис
У 1965.&nbsp;рокови матуровав фізико-математичный факултет Ужгородського державного університета, а у 1973&nbsp;— Кийовськый інженерно-ставбарськый інштитут.  

Уд 1967 по 1995 робив в Унґварови на механічнуй фабриці а пак у АТ „Геліос“ уд 1995 по 1998. 

## Творьба
Лавреат „Руської премії“ Інтернаціоналного фонда „Ruska cena“ (Прага, 2011). У 2008.&nbsp;рокови йсю премію дустала сестра му Тамара Керча.

Теперь Іґорь Керча є єдным из майактивных дописователюв Русинської Вікіпедії, де на септембер 2024 ворохом має булш ги 27&nbsp;000&nbsp;редаґовань.

### Ориґіналні роботы
Печатав свої стихы по русинськы у пудкарпатськуй періодицї. Автор текстув про діточый „Бетярськый букварь“ (С.&nbsp;Слободан, Т.&nbsp;Керча; Унґвар, 2004).
* І.&nbsp;Керча, Василь Сочка-Боржавин. „Русинськый язык“ (Унґвар, 1992),
*,
* „Утцюзнина, читанка про недільні школы“ (Будапешт, 2001; Унґвар, 2002),
* „Матяш, король Русинув“ (Унґвар, 2001),
* Двохтомный „Словник русько-русинськый“ (Унґвар, 2012).
* Двохтомный „Словник русинсько-руськый“ (Унґвар, 2007).

### Товмаченя
Потовмачив на русинську зборникы вершув и прозы:
; из мадярської
* „Убрані поезії“ Ш. Петефі (Унґвар, 1998),
* „Наші добрі Русины“ Д. Крудія (Унґвар, 2002);
; из чеської
*„Смутні очі Анцї Караджічової“ І. Ольбрахта (Унґвар, 2001),
* „Земля, Европов зохабена“ Я. Затлоукала (Унґвар, 2002); 

## Референції

## Удказы
* Керча Ігор Юрійович / Г. В. Воронич // Енциклопедія Сучасної України [Електронний ресурс] / редкол. : І. М. Дзюба, А. І. Жуковський, М. Г. Железняк [та ін.] ; НАН України, НТШ. – Київ: Інститут енциклопедичних досліджень НАН України, 2012.

Катеґорія:Русиньскы лінґвісты
Жупа Вуковар-Срѣм

**Жупа Вуковар-Срѣм** — найвосточнѣйша хорватска жупа. Лежить на ровнинѣ межи Дунаем и Савов, а протѣкають ту еще пять рѣк. Културно, исторично и транспортово жупа звязуе Восток и Запад.

## География
Жупа розложена на плосѣ 2448 km2 и мать 150 тысяч ha найплоднѣйшой хорватской ораницѣ, а тыж 70 тысяч ha лѣса. В межирѣчу Дуная и Савы ту протѣкають еще Вука, Босут, Бид, Студва и Спачва. Рѣка Вука, што тече самов серединов Вуковара, е природнов границьов историчных областей Срѣм и Славония. Природну границю жупы з Сербиев на востоку чинить Дунай, на югу Сава чинить природну границю з Републиков Сербсков в Боснѣ и Герцеговинѣ. Сѣверна и западна границѣ суть внутроземскы границѣ.
## Обывательство
;Найвекшы народности в жупѣ Вуковар-Срѣм, Хорватия, 2001 

## Административне дѣлѣня
Жупа мать 5 мѣст.
### Мѣста
* Винковци — найвекше мѣсто жупы; 
* Вуковар — главне мѣсто жупы, друге подля обывательства;
* Жупаня — третье подля обывательства;
* Илок — найвосточнѣйше мѣсто Хорватии;
* Оток — найменше в жупѣ зо статусом мѣста.
### Общины
Жупа обсягуе 26 общин.
*Андриашовци
*Бабина Греда
*Богдановци
*Борово
*Бошняци
*Водинци
*Врбаня
*Дреновци
*Градиштье
*Гуня
*Иванково
*Ловас
*Маркушиця
*Негославци
*Ниемци
*Нуштар
*Привлака
*Стары Янковци
*Стары Микановци
*Томпоевци
*Тординци
*Товарник
*Трпѣня
*Штитар
*Церна
*Ярмина

## Жерела и одказы
* Общы податкы о жупѣ Вуковар-Срѣм
* Жупа Вуковар-Срѣм ''хорв.''

## Референции

Вуковар-Срѣм
Медик

**Медик** — фахман од медицины, котрый ся старать о здоровю, профилактицѣ хворот, а тыж и лѣчить хвороты чоловѣка (практикуючый медик). 

Медиками суть тыж працовници научных организаций, котры занимають ся выпрацованьом, вынаходжѣньом и вылѣпшѣньом способох лѣкованя и профилактикы хворот. 

В сучасности медиком може быти лем дипломованый фахман, а практикуючым медиком навецей тот, котрый склав присягу Гиппократа и достав на тоту роботу дозвол (лицензию)

## Жерела
* Тимченко А.Д. Краткий медико-биологический словарь. Киев, «Вища школа». 1988. С. 186.
* Украинский советский энциклопедический словарь в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988. Том 2, с. 362.

Катеґорія:Професії
Катеґорія:Здоровя і медіціна
Чертеж

**Чертеж** – слово валашско-русинского роду, звязане з архаичным газдованьом в лѣсовых масивах. Означать оно вычищене мѣсто в лѣсѣ (орташ). Може оно означати поляну в горском лѣсѣ (лаз). Такы вычищены поляны были хоснованы або як паствиска, або як мѣста про закладаня новых сел.

Алтернативна етимология – "найстаршы российскы мапы з XVI. ст., створены подля описох подорожных" (пор. *русс.* **чертёж**) – не може быти валушне про тот припад, бо иде о топонимы, намного старшы.

## Населены пункты
* Чертеж – село в Подкарпатском воеводствѣ в Польщи
* Чертеж – осада в Подляшском воеводствѣ в Польщи
* Чертеж – село Жидачовском районѣ Львовской области Украины
* Чертеж — село в Ужгородском районѣ Закарпатской области Украины
* Чертеж — осада в Хустѣ Закарпатской области Украины

## Горскы верхы в [[Польско|Польщи]]
* Чертеж – верх в Бескидѣ Сандецком (Любовнянской Верховинѣ)
* Чертеж – верх в Пенинах
* Чертеж – верх в Бескидѣ Низком
* Чертеж – верх в Бещадах (Буковскых Верхах) 
## Жерела и одказы
* Jarosław Horoszczak. Словник лемківско-польскій / польско-лемківскій. Rutenika. Warszawa 2004.
## Референции

Катеґорія:Топонимика
Катеґорія:Етимология
Чертеж (подгород Хуста)

**Чертеж** (*укр.* Чертіж) — село в подгородѣ Хуста в Закарпатской области, котрое входить административно до юрисдикции Хустской мѣстской рады. Обывательство подля списованя-2001 чинить 1517 особ. Русинска назва села поза официалнов сферов жива доднесь.

## Полога
Село положене в западной околици Хуста, на правом березѣ Тисы, в одстояню около 4 км (межи центрами). 

## История
Давна назва села: Csertés *мад.* В зачатку ХХ. ст. было славне своима винницями.

## См. тыж
* О походжѣню назвы Чертеж.

## Жерела и одказы
* Sebestyén Zsolt: Kárpátalja településeinek történeti helynevei *мад.* http://mek.oszk.hu/11600/11641/11641.pdf

## Референции

Катеґорія:Населены пункты Украины
Катеґорія:Населены пункты Закарпатской области
Чехия в класификации NUTS

**Чехия в класификации NUTS** (Nomenclature d'unités territoriales statistiques *фр.*) означать роздѣлѣня администрачно-териториалных единок Чехии про потребы штатистичных урядох Евроунии и Чехии. Генерално роздѣлѣня в класификации NUTS не мусить одповѣдати администрачно-териториалному, в припадѣ  Чехии ступѣнь NUTS 3 адекватно одповѣдать краю. При класификатору NUTS од року 1990 екзистуе и класификатор LAU – *Local Administrative Units* („Мѣстны самосправны единкы“), обсягуючый села и округы. В сучасности тот класификатор прийшов намѣсто  старым ступням NUTS 4 и NUTS 5, а тым в повности одповѣдать.

## Регионы сполуналежности
Краи в Чехии одповѣдають подля числа обывательства ступѣню NUTS 3. По вступѣ до Евроунии было треба вытворити еще еднен ступень териториалного членѣня, котрый бы одповѣдав ступѣню NUTS 2, про вырахованя финанций, котры буде доставати тота единка з розвоевых фондох Евроунии. Тот ступѣнь назвали *регион сполуналежности*. Так были краи задѣлены до 8 *регионох сполуналежности*, еден з них — главне мѣсто Прага.

## Коды NUTS

## См. тыж
* LAU
* NUTS
## Референции

Катеґорія:Европска унія
Катеґорія:NUTS
Local Administrative Units

**LAU** — куртанка од *англ.* **Local administrative unit**, циже мѣстна администрачна единка. Означать уровень териториалной державной администрации, низшый од провинции, края, або подобной векшой администрачной единкы. 

Класификация LAU назначена про штатистичны уряды Евроунии. Суть два ступнѣ той класификации.

**LAU 1**: бывшый NUTS 4, односить ся на единку, обнимаючу десяткы або стовкы населеных пунктох. В року 2005 штатистичных единок того ступня было в Евроунии довъедна 3334. В дакотрых державах ся тот ступѣнь не хоснуе (креска в таблици).

**LAU 2**: бывшый NUTS 5, односить ся на населены пункты, a в Германии и на територии, неподлѣгаючы населеным пунктам. В року 2005 в Евроунии было 112 119 единок LAU 2.

В таблици суть назвы окремых администрачных единок LAU в урядных языках 25 держав Евроунии, Швайцу и число такых единок.

## Жерела и одказы
* Eurostat Local Administrative Units (Ту мож стягнути коды LAU про кажду участну державу).
## Референции

Катеґорія:NUTS
Катеґорія:Европска унія
Чертеж (Ужгородскый район)

**Чертеж** (Чертіж , Ungcsertész , Čerťaž),  — село в Ужгородском районѣ Закарпатской области Украины, положене о  на юг од Худльова и о  на сѣвер од Середнього, административного центра громады.

## История
Перва упоминка о селѣ з тогдышнов назвов Czyrczys зафиксована в року 1407, далшы назвы были Czerczes, Chyertez. 

В року 1910 село мало 423 обывательох, з них Русины — 307,  Мадяре — 54, Нѣмцѣ — 52. Подля вѣры 334 грекокатоликох, 60 израелитох, 21 римокатоликох.

В року 1930 в селѣ *Чертеж*,  *Čertež*, жило 457 особ, з того Русины — 356, Жиды — 65, Мадяре — 34,   Чехы и Словакы (подля списованя ся не роздѣляли) — 1, чужоземцѣ (без гражданства) — 11.

До року 1975 фунговала узкоколейна желѣзниця Ужгород — Анталовці довгостьов штрекы 35 км, выставлена в року 1916, котра мала заставку в селѣ, одстояня од села до Ужгорода было 29 км, быв пасажерскый и накладовый перевоз.

19 септембра 2024 Верховна Рада Украины пуддержала переменованя села **Чертеж** у **Чертіж** в рамках закону про «заборону пропаганди російської імперської політики в Україні і деколонізацію топонімії». 26 септембра 2024 набыло чинности.

## Памятны мѣста
В селѣ находить ся обыстя Константина Грабаря, третього губернатора Подкарпатской Руси (1935–1938), и его гроб.

## Администрация
;Середнянска селищска громада: 89452, смт. Середнє,вул.Закарпатська, 63 

## Жерела и одказы
* A történelmi Magyarország atlasza és adattára 1914. 
* Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911–1935. Том 18, с. 626.
* Достал, Ярослав. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014.  С. 251.

## Референции

Катеґорія:Населены пункты Украины
Катеґорія:Населены пункты Закарпатской области
Аполлон

**Аполло́н**, **Феб** ( Aπολλων,  Apollo — яснотный) — в грецкой мифологии бог Сонця и свѣтла, сын Зевса и Лето, брат-близня Артемиды, отець Асклепия, учитель Орфея. 

Зачаточно олимпийскый бог скотарства и земледѣлства, позднѣйше покровитель умѣлства и муз, бог лѣчѣня.  

## Жерела и одказы
* Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911–1935. Том. 1, с. 742.
* Украинский советский энциклопедический словарь в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988. Том. 1, с. 89.

## Референции

Катеґорія:Давногрецкы богове